5.9.2023
MT
Il-Ġurnal Uffiċjali tal-Unjoni Ewropea
C 315/5
V (Avviżi)
PROĊEDURI DWAR L-IMPLIMENTAZZJONI TAL-POLITIKA TALKOMPETIZZJONI
IL-KUMMISSJONI EWROPEA Avviż minn qabel ta’ konċentrazzjoni (Il-Każ M.11250 – RELIANCE / BROOKFIELD / DIGITAL REALTY / JV) (Test b’rilevanza għaż-ŻEE) (2023/C 315/05)
1.
Fit-28 ta’ Awwissu 2023, il-Kummissjoni rċeviet avviż ta’ konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 (1).
Dan l-avviż jikkonċerna l-impriżi li ġejjin: — Reliance Industries Limited (“Reliance”, l-Indja), — Project Holdings Three (DIFC) Limited, finalment ikkontrollata minn Brookfield Corporation (“Brookfield”, il-Kanada), — Digital India, LLC, finalment ikkontrollata minn Digital Realty Trust, Inc. (“Digital Realty”, l-Istati Uniti tal-Amerka), — Mercury Holdings SG Pte Ltd (Singapore) u s-sussidjarji tagħha BAM DLR Data Centre Services Private Limited, BAM DLR Mumbai Private Limited, BAM DLR Chennai Private Limited, BAM DLR Network Services Private Limited, u BAM DLR Kolkata Private Limited (“JV”, l-Indja).
Reliance, Brookfield u Digital Realty se jakkwistaw, fis-sens tal- Artikoli 3(1)(b) u l-Artikolu 3(4) tar-Regolament dwar l-Għaqdiet, il-kontroll bi sħab tal-joint venture (JV).
Il-konċentrazzjoni hija mwettqa permezz ta’ xiri ta’ ishma.
2.
L-attivitajiet kummerċjali tal-impriżi kkonċernati huma dawn li ġejjin:
— Reliance hija kumpanija Indjana tas-settur privat b’attivitajiet kummerċjali li jkopru firxa ta’ setturi inklużi l-enerġija, il-petrokimiċi, il-gass naturali, il-bejgħ bl-imnut, il-media u d-divertiment, is-servizzi diġitali u t-tessuti. — Brookfield tipprovdi servizzi għall-ġestjoni tal-assi, u hija ffukata fuq il-proprjetà immobbli, l-infrastruttura, l-enerġija rinnovabbli u l-ekwità privata. — Diġital Realty hija fiduċjarja ta’ investiment immobiljari li hija proprjetarja, takkwista, tiżviluppa u tħaddem ċentri tad-data.
3.
L-attivitajiet kummerċjali tal-JV se jkunu l-akkwist, l-iżvilupp u t-tħaddim tal-faċilitajiet taċ-ċentri tad-data fl-Indja.
4.
Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tarRegolament dwar l-Għaqdiet.
Madankollu, id-deċiżjoni finali dwar dan il-punt hija riżervata.
(1) ĠU L 24, 29.1.2004, p. 1 (ir-“Regolament dwar l-Għaqdiet”).